తమిళనాడు ప్రజలకు హీరో విశాల్ ఓ లేఖ రాశారు. తన నామినేషన్ వ్యవహారం.. తాను ఎందుకు రాజకీయాల్లోకి రావాలనుకున్నారో.. అలాగే తన నామినేషన్ వ్యవహారం కంటే మరో పెద్ద ఇష్యూ తమిళనాడులో ఉందని దానిపై దృష్టి సారించాలని లేఖలో వివరించారు. విశాల్ లేఖ సారాంశం ఆయన మాటల్లోనే...‘‘తమిళనాడు ప్రజలకు.. ఆర్కే నగర్ ఉపఎన్నికలో ఏ రాజకీయ పార్టీ కానీ వ్యక్తిగత ప్రోద్భలంతో కానీ నేను పోటీకి దిగలేదు. నా అంతట నేను పోటీ చేయాలని నిర్ణయం తీసుకున్నాను. ప్రజలకు సేవ చేయాలనే ధృడ సంకల్పంతో మనస్ఫూర్తిగా ఈ నిర్ణయం తీసుకున్నాను. కనీస ఎథిక్స్ పాటించకుండా.. అన్యాయంగా నా నామినేషన్ను తిరస్కరించారు. ఈ విషయంలో జరిగిన సంఘటనలన్నీ తమిళనాడు ప్రజలు చూసి ప్రజాస్వామ్యాన్ని భూమిలో ఎలా పాతిపెట్టారో అర్థం చేసుకునే ఉంటారు.  ప్రస్తుతం నేను ఉప ఎన్నికల్లో పోటీ చేయడం కంటే మరో పెద్ద ఇష్యూ.. కన్యాకుమారిలో తప్పిపోయిన మత్స్యకారుల సమస్య.’’ ‘‘ఈ సమస్యపై ముందు మీ దృష్టిని సారించండి. నేను రాష్ట్ర ప్రభుత్వానికి కూడా విజ్ఞప్తి చేస్తున్నా.. తప్పిపోయిన మత్స్యకారుల విషయానికి ప్రాధాన్యతనివ్వండి. తప్పిపోయిన మత్స్యకారులను వెదికి పట్టుకుని వారి కుటుంబాలకు అప్పగించేందుకు మనమంతా ఒక్కటవుదాం. ఆర్కే నగర్ ప్రజలందరికీ, తమిళనాడు, ఇండియాలోని మీడియా సహా ప్రజలందరికీ, పోలీసులకు, న్యాయవాదులకు, రాజకీయ నేతలకు, నా అభిమానులకు, ఫ్రెండ్స్కి, ఫ్యామిలీకి, నాకు సపోర్ట్ చేసి.. అండగా నిలబడిన శ్రేయోభిలాషులందరికీ ధన్యవాదాలు. ఇకపై నేను ప్రజలకు సేవ చేస్తూనే ఉంటాను. ప్రజాస్వామ్యం కోసం పోరాడుతూనే ఉంటాను. మళ్లీ ఫుల్ స్వింగ్తో రాజకీయాల్లోకి వస్తా. థ్యాంక్యూ... గాడ్ బ్లెస్ యూ ఆల్’’ అంటూ విశాల్ ట్వీట్ చేశారు.
tamilanadu prajalaku heero visal oo lekha raasaaru. tana namination vyavahaaram.. taanu enduku rajakeeyaalloki ravalanukunnaro.. alaage tana namination vyavahaaram kante maro pedda ishyuu tamilanaadulo undani daanipai drushti saarinchaalani lekhalo vivarinchaaru. visal lekha saaraamsam aayana matallone...‘‘tamilanadu prajalaku.. aarke nagar upaennikalo e rajakeeya party cony vyaktigata prodbhalamtho cony nenu potiki digaledu. naa antata nenu poty cheyalani nirnayam teesukunnaanu. prajalaku seva cheyalane dhruda sankalpamtho manasphoorthigaa ee nirnayam teesukunnaanu. kaneesa ethics patinchakunda.. anyaayamgaa naa namineshannu tiraskarinchaaru. ee vishayamlo jarigina sanghatanalannee tamilanadu prajalu chusi prajaaswaamyaanni bhoomilo ela paatipettaaro artham chesukune untaaru.  prastutam nenu upa ennikallo poty cheyadam kante maro pedda ishyuu.. kanyaakumaarilo tappipoyina matsyakaarula samasya.’’ ‘‘ee samasyapai mundu mee drushtini saarinchandi. nenu rashtra prabhutvaaniki kuudaa vignapti chestunna.. tappipoyina matsyakaarula vishayaaniki praadhaanyatanivvandi. tappipoyina matsyakaarulanu vediki pattukuni vaari kutumbaalaku appaginchenduku manamanta okkatavudam. aarke nagar prajalandarikee, tamilanadu, indialoni media sahaa prajalandarikee, polisulaku, nyaayavaadulaku, rajakeeya nethalaku, naa abhimaanulaku, frendsky, familiki, naaku saport chesi.. andagaa nilabadina sreyobhilaashulandariki dhanyavaadaalu. ikapai nenu prajalaku seva chestune untaanu. prajaaswaamyam kosam poraadutuunee untaanu. malli ful swingto rajakeeyaalloki vasta. thyanku... gad bless uu al’’ antuu visal tweet chesaru.